2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklių

LIETUVOS RESPUBLIKOS APLINKOS MINISTERIJA


PASIŪLYMAS DĖL PROJEKTŲ SPECIALIŲJŲ IR PRIORITETINIŲ ATRANKOS KRITERIJŲ NUSTATYMO IR (ARBA) KEITIMO BEI VERTINIMO METODIKA

2026 m. spalio 08 d.

	Pasiūlymą dėl projektų atrankos kriterijų nustatymo ir (arba) keitimo bei vertinimo metodiką teikianti institucija
	Lietuvos Respublikos aplinkos ministerija

	Pažangos priemonės veiklos (poveiklės) pavadinimas
	2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-10-02 „Skatinti atliekų perdirbimo ir antrinių žaliavų naudojimą“ veikla „Žaliųjų atliekų perdirbimo pajėgumų plėtra“

	Pažangos priemonės veiklai (poveiklei) skirta finansavimo suma (mln. eurų)
	8 mln. eurų

	Finansavimo šaltinis (-iai)
	2021–2027 m. Sanglaudos fondo ir bendrojo finansavimo lėšos

	Europos Sąjungos fondas (-ai) ir jo lėšų suma veiklai (poveiklei), pagal kurią planuojama atrinkti ir įgyvendinti projektus 
	☐ Europos regioninės plėtros fondas_______ Eur.
☐ „Europos socialinis fondas +“___________Eur.
☒ Sanglaudos fondas  8 mln. Eur.
☐ Teisingos pertvarkos fondas_____________Eur.

	Prioritetas ir konkretus uždavinys arba komponentas 
	2 Žalesnė Lietuva
2.6 Skatinti perėjimą prie žiedinės ir efektyvaus išteklių naudojimo ekonomikos

	Veikla (veiksmų rūšis) ar papriemonė
	2.6.2. Plėtoti atliekų paruošimo perdirbti ir perdirbimo pajėgumus

	Projektų atrankos būdas (finansavimo forma, kai įgyvendinamos finansinės priemonės)
	 Planavimo
☒  Konkurso
 Tęstinės projektų atrankos
 Finansinė priemonė



	
x SPECIALUSIS PROJEKTŲ ATRANKOS KRITERIJUS
 PRIORITETINIS PROJEKTŲ ATRANKOS KRITERIJUS
(Pažymimas vienas iš galimų projektų atrankos kriterijų tipų.)
	x Nustatymas (Pritarta 2021–2027 metų Europos Sąjungos fondų investicijų programos stebėsenos komiteto 2024-03-14 posėdžio protokoliniu sprendimu Nr. 46P-3 (19))
 Keitimas

	Projektų atrankos kriterijaus numeris ir pavadinimas
	1. Už 1 suteiktos dotacijos eurą turi būti įsipareigojama sukurti papildomų žaliųjų atliekų perdirbimo pajėgumų ne mažiau kaip 1 kilogramą (0,001 tonų) per metus.

	Projektų atrankos kriterijaus vertinimo metodas ir taikymas
	Vertinamas Europos Sąjungos investicijų fondų lėšų panaudojimo efektyvumas. Už 1 suteiktos dotacijos eurą turi būti sukurti papildomi žaliųjų atliekų perdirbimo pajėgumai ne mažiau kaip 1 kilogramas (0,001 tonų) per metus.
Vertinimas atliekamas pagal projekto įgyvendinimo plane pateiktas planuojamų sukurti papildomų žaliųjų atliekų perdirbimo pajėgumų technines specifikacijas bei pareiškėjo pateiktą numatomos vykdyti veiklos aprašymą, nurodant turimus ir planuojamus sukurti papildomus atliekų perdirbimo pajėgumus.

	Projektų atrankos kriterijaus pasirinkimo pagrindimas
	Nustatytas kriterijus leis užtikrinti efektyvų Europos Sąjungos investicijų fondų lėšų panaudojimą. Pagal šį kriterijų atrinkti projektai padės siekti 2021–2027 metų Europos Sąjungos fondų investicijų veiksmų programos produkto stebėsenos rodiklio P.B.2.0034 / RCO34 „Papildomi atliekų perdirbimo pajėgumai“.



	
Teikiamas tvirtinti:
X  SPECIALUSIS PROJEKTŲ ATRANKOS KRITERIJUS 
□ PRIORITETINIS PROJEKTŲ ATRANKOS KRITERIJUS
	X Nustatymas
□ Keitimas 

	Projektų atrankos kriterijaus numeris ir pavadinimas
	2. Pareiškėjas yra atliekas tvarkanti įmonė.

	Projektų atrankos kriterijaus vertinimo metodas ir taikymas
	Vertinama, ar pareiškėjas yra veikianti atliekų tvarkymo įmonė, t. y. ar įmonė įregistruota Atliekų tvarkytojų valstybės registre Atliekų tvarkytojų paieška - GPAIS (toliau – ATVR).

	Projektų atrankos kriterijaus pasirinkimo pagrindimas
	Kriterijus padės užtikrinti, kad pareiškėjas turi teisę vykdyti atliekų tvarkymo veiklą.



	
Teikiamas tvirtinti:
□ SPECIALUSIS PROJEKTŲ ATRANKOS KRITERIJUS           
 X PRIORITETINIS PROJEKTŲ ATRANKOS KRITERIJUS
	X Nustatymas
□ Keitimas 

	Projektų atrankos kriterijaus numeris ir pavadinimas:
	3. Už 1 suteiktą dotacijos eurą įsipareigojama sukurti papildomų žaliųjų atliekų perdirbimo pajėgumų (tonų per metus).

	Projektų atrankos kriterijaus vertinimo metodas ir taikymas
	Vertinamas Europos Sąjungos investicijų fondų lėšų panaudojimo efektyvumas. Už 1 suteiktą dotacijos eurą įsipareigojama sukurti papildomų žaliųjų atliekų perdirbimo pajėgumų (tonų per metus). Aukštesnis įvertinimas suteikiamas projektams, kurių metu pareiškėjas teikiamu finansavimu sukurs daugiau papildomų žaliųjų atliekų perdirbimo pajėgumų.
Vertinimas atliekamas pagal PĮP pateiktas planuojamų sukurti žaliųjų atliekų perdirbimo pajėgumų technines specifikacijas bei pareiškėjo pateiktą numatomos vykdyti veiklos aprašymą apie numatomus sukurti papildomus atliekų perdirbimo pajėgumus ir įsipareigojimus juos sukurti gavus finansavimą.
Šiam kriterijui nustatytas didžiausias kriterijaus vertinimo balas. 

	Projektų atrankos kriterijaus pasirinkimo pagrindimas
	Šis kriterijus padės atrinkti tuos projektus, kurie efektyviau panaudos Europos Sąjungos investicijų fondų lėšas, teikiamu finansavimu sukurs daugiau papildomų žaliųjų atliekų perdirbimo pajėgumų ir padės siekti 2021–2027 metų Europos Sąjungos fondų investicijų veiksmų programos produkto stebėsenos rodiklio P.B.2.0034 / RCO34 „Papildomi atliekų perdirbimo pajėgumai“.



	[bookmark: _Hlk153257590]
Teikiamas tvirtinti:
□ SPECIALUSIS PROJEKTŲ ATRANKOS KRITERIJUS 
X PRIORITETINIS PROJEKTŲ ATRANKOS KRITERIJUS
	X Nustatymas
□ Keitimas 

	Projektų atrankos kriterijaus numeris ir pavadinimas:
	4. Pareiškėjo prašomos projekto finansuojamosios dalies ir didžiausios pagal veiklą pareiškėjui galimos projekto finansuojamosios dalies santykis.

	Projektų atrankos kriterijaus vertinimo metodas ir taikymas
	Vertinamas santykis tarp pareiškėjo nurodytos projekto finansuojamosios dalies (proc. nuo visų tinkamų finansuoti projekto išlaidų) ir didžiausios projekto finansuojamosios dalies (proc. nuo visų tinkamų finansuoti projekto išlaidų), kuri pagal veiklą gali būti nustatyta šiam pareiškėjui.
Kriterijus skaičiuojamas pareiškėjo prašomą projekto finansuojamąją dalį padalinant iš didžiausios pagal veiklą pareiškėjui galimos projekto finansuojamosios dalies (duomenys imami iš projekto įgyvendinimo plano).
Kuo mažesnis pareiškėjo nurodytos prašomos projekto finansuojamosios dalies ir didžiausios projekto finansuojamosios dalies, kuri pagal veiklą gali būti nustatyta šiam pareiškėjui, santykis, tuo daugiau balų suteikiama pareiškėjui.
Atitiktis kriterijui tikrinama projekto vertinimo metu.

	Projektų atrankos kriterijaus pasirinkimo pagrindimas
	Šis kriterijus padės atrinkti tuos projektus, kuriuose pareiškėjai yra pasirengę projekto įgyvendinimui skirti daugiau privačių lėšų, tokiu būdu užtikrinant efektyvų Europos Sąjungos fondų investicijų panaudojimą, ir kurie padės siekti 2021–2027 metų Europos Sąjungos fondų investicijų veiksmų programos produkto stebėsenos rodiklio P.B.2.0034 / RCO34 „Papildomi atliekų perdirbimo pajėgumai“.

